EkBass/fiwiki-20250220-pages-articles huggingface dataset:
Opel Speedster

Opel Speedster on Opelin vuonna 2001 markkinoille tuoma urheiluauto. Se on järeämpienkin urheiluautojen mallin mukaisesti takavetoinen ja keskimoottorinen. Speedster on toinen auto, jonka Opel on suunnitellut yhteistyössä brittiläisen Lotuksen kanssa (ensimmäinen oli Lotus Omega). Käytännössä perusrakenteeltaan Speedster on lähes identtinen Lotus Elisen kanssa, ulkokuorta, moottoreita ja voimansiirtoa lukuun ottamatta. Britanniassa Speedster tunnetaan nimellä Vauxhall VX220. Alkuperäisen Speedsterin voimanlähteenä toimii 16-venttiilinen 2,2-litrainen ECOTEC- moottori, joka tuottaa tehoa 147 hv @ 5800 rpm. 850-kiloinen Speedster kiihtyy tällä moottorilla 0-100 km/h 5,9 sekunnissa ja aina 220 km/h asti. Vuonna 2003 markkinoille tuli myös 2,0-litrainen turbomoottori, jolla vastaavat luvut ovat 4,9 sekuntia ja 243 km/h. Tehoa tässä moottorissa on tasan 200 hv. == Moottorit == *2.0 Turbo - 147 kW (200 hv) *2.2 (2198 cm3) - 108 kW (147 hv) @ 5800 r/min, 203 Nm @ 4000 r/min == Mitat == *Pituus: 3786 mm *Leveys: 1708 mm *Korkeus: 1112 mm *Akseliväli: 2330 mm *Raideleveys (e/t): 1450/1488 mm *Kääntöympyrä: 11,6 m *Omamassa: 800-1005 kg == Lähteet == == Aiheesta muualla == Speedster Luokka:S-segmentin autot Luokka:2000-vuosikymmenen autot
Kumanovo

Kumanovo (, ) on kaupunki Pohjois-Makedonian pohjoisosassa pääkaupunki Skopjen koillispuolella. Kaupungissa on 115 894 asukasta (vuonna 2010). Kumanovo sijaitsee Žegligovon alueella Kumanovon laaksossa vuorten ympäröimänä. Kaupungin nimen uskotaan tulleen turkkilaisilta kumaaneilta, jotka asuivat alueella 1100–1200-luvuilla. Kumanovo on tärkeä metalli- ja tekstiiliteollisuuden keskus, ja rautatie yhdistää sen Skopjeen ja Serbiaan. Ensimmäiset maininnat kaupungista ovat 1500-luvulta, jolloin Kumanovosta tuli alueensa hallinnollinen keskus. Kumanovo tunnetaan legendaarisen vallankumousjohtajan Petre Vojničkin eli Karpošin kotikaupunkina. Hänen turkkilaisia vastaan vuonna 1689 järjestämänsä Karpoš-kapinan jälkeen Kumanovo taantui. Toisen maailmansodan jälkeen Kumanovo on teollistunut ja kasvanut nopeasti. Kaupungin alueella on useita kirkkoja ja luostareita ja sen ympäristössä esihistoriallisia monumentteja, kuten Kokinon 4 000 vuotta vanha megaliittinen observatorio. 9\. toukokuuta 2015 kaupungissa käydyissä taisteluissa kuoli 22, joista kahdeksan poliiseja. Yhteenotoista asetettiin syytteeseen terrorismista 30, joista 18 oli albaaneja Kosovosta.http://internacional.elpais.com/internacional/2015/05/10/actualidad/1431274032_590140.html http://www.iltalehti.fi/ulkomaat/2015051119671227_ul.shtml == Lähteet == == Aiheesta muualla == *Kumanovon kaupungin kotisivut *Kumanovo FAQ Luokka:Pohjois-Makedonian kaupungit Luokka:Koillisalue
Tka7

Tka7 on alun perin VR:n käyttämä ratatyökoneiden kalustosarjatunnus. Sarjan yksiköt ovat nykyisin yleisimpiä radan kunnossapitotehtävissä toimivia ratatyökoneyksiköitä, ja niitä voi nähdä kaikilla Suomen rataosilla. Tka7-sarjaa on valmistettu yhteensä 80 kappaletta VR:n Kuopion konepajalla, ja ensimmäinen yksilö nro. 168 sai lisänimen Simo konepajan päällikön Simo Nummelinin mukaan. VR:n lisäksi sarjaa käyttää Helsingin metroa operoiva HKL- metroliikenne, jolla on neljä Tka7-sarjan ratakuorma-autoa numeroilla 1, 3, 6 ja 7. Sarjan kaikissa koneissa ei ole nosturia, ja ne voidaan varustaa lumenpoistotehtäviä varten Saalastin valmistamalla hydraulisesti ohjatulla Lumikko-lumiauralla. Tka7:n paino on varustuksesta riippuen 28–31 tonnia. Tka7-sarjan ratakuorma-autot on tarkoitettu radan kunnossapitotehtäviin liittyviin kalustonsiirtoihin. Sarjan huippunopeus on 80 km/h. Osa sarjasta on romutettu ja muutamia on museoliikenteen käytössä: numero 168 Haapamäen Museoveturiyhdistys ry (Haapamäki), 172 Porvoon Museorautatie ry PMR (Porvoo), 190 Museoveturiseura (Toijala), 198 Keitele-museo (Suolahti), 215, 217 ja 218 Höyryveturimatkat 1009 Oy (Kouvola) ja 238 Sinisten vaunujen ystävät. ==Tekniset tiedot== :Numerot: 168–247 :Lukumäärä: 80 :Valmistusvuodet: 1977–1993 :Akselijärjestys: B (kaksi akselia joista molemmat vetäviä) :Akselipaino: 16,0 t :Moottori: Scania D 11 :Teho: 130 kW :Voimansiirto (mekaaninen): Clark :Pyörästön pituus: 6 300 mm :Pyörän halkaisija: 960 mm :Paino työkunnossa: 28,0 t :Suurin nopeus: 80 km/h == Lähteet == ==Aiheesta muualla== Luokka:Suomalainen rautatiekalusto
Kaspijsk

Kaspijsk (, lakiksi Ккасппи, dargiksi, lezgiksi ja avaariksi Каспийск) on kaupunki Dagestanin keskiosassa Venäjän federaatiossa. Se sijaitsee Kaspianmeren rannalla noin 18 kilometriä kaakkoon pääkaupungista Mahatškalasta. == Historia == Kaspijsk perustettiin vuonna 1932 nimellä Dvigatelstroi (). Vuonna 1947 siitä tuli kaupunki ja samalla nimi muutettiin muotoon Kaspijsk. === Asukasluvun kehitys=== Vuosi 1959 1970 1979 1989 2002 2010 Väkiluku Kuva:Mosque in Kaspiysk.jpg| Moskeija Kaspijskissä. Kuva:Казанская церковь г. Каспийск.jpg| Kazanin ortodoksikirkko. Kuva:Тот же полигон..jpg|Hylätty neuvostoajan meriaseiden testiasema (merellä noin 3 kilometriä Kaspijskista). ==Lähteet== ==Aiheesta muualla== Luokka:Dagestanin kaupungit
Casu marzu

Casu marzu (sardiniaksi "mätä juusto", tunnetaan myös nimellä casu fràzigu) on sardinialainen lampaan- tai lehmänmaidosta valmistettu juusto, jossa on eläviä Piophila casei -juustokärpäsen toukkia. Kärpästen toukkia käytetään juuston valmistuksessa Välimeren alueella esimerkiksi Korsikalla, Piemontessa ja Lombardiassa, mutta se on liitetty etenkin sardinialaisiin juustoihin. Sardiniassa kärpäsen saastuttamaa juustoa kutsutaan nimellä casu marzu tai casu fràzigu. Juuston makua on kuvailtu pistäväksi. Juusto syödään ennen toukkien koteloitumista. Jos toukat ehtivät koteloitua, juustoon muodostuu ammoniakkia ja hiilidioksidia sen sisällön samalla nesteytyessä ja hajun ja maun muuttuessa pahaksi. Joskus on tapana tappaa juustossa olevat toukat esimerkiksi pitämällä juustoa jääkaapissa tai tukehduttamalla ne muovipussilla. Usein juusto syödään kuitenkin elävine toukkineen – silmät kiinni, jotteivät ne pääsisi hyppäämään silmiin – mutta pureksimisesta elävinä selvinneet toukat ovat haitallisia terveydelle . Ne vahingoittavat suolistoa ja voivat aiheuttaa esimerkiksi kipua, pahoinvointia ja ripulia. Euroopan unionin hygienialainsäädännön takia juustoa ei saa tuottaa kaupallisesti, mutta sitä myydään mustassa pörssissä usein kovaan hintaan. ==Lähteet== Luokka:Lampaanmaitojuustot Luokka:Lehmänmaitojuustot Luokka:Italialaiset juustot Luokka:Sardinialainen keittiö
FC Dallas

FC Dallas on yhdysvaltalainen jalkapalloseura, joka pelaa Major League Soccer -liigassa (MLS). Seura tunnettiin alun perin, vuoteen 2004 saakka, nimellä Dallas Burn. Seura on pelannut elokuusta 2005 lähtien kotiottelunsa FC Dallas Stadiumilla Friscossa Texasissa. Aiemmin seuran kotistadionina oli Cotton Bowl -stadion Dallasissa, lukuun ottamatta kautta 2003, jolloin kotiottelut pelattiin Southlaken kaupungissa sijaitsevalla Dragon Stadiumilla. FC Dallas pelasi ensimmäisen kautensa MLS:ssä vuonna 1996 ja oli yksi liigan perustajaseuroista. Seura on kuulunut kausina 1996–1999 ja vuodesta 2002 eteenpäin liigan läntiseen konferenssiin. Kausina 2000 ja 2001 MLS:ssä kokeiltiin jakoa kolmeen konferenssiin, jolloin seura kuului lyhytikäiseksi jääneeseen keskiseen konferenssiin. FC Dallasin paras saavutus MLS:ssä on kaudelta 2010. Tuolloin se ylsi liigan mestaruusotteluun MLS Cupiin, jossa Colorado Rapids oli kuitenkin vahvempi maalein 2–1. Vuonna 2006 FC Dallas sijoittui runkosarjassa konferenssinsa ensimmäiseksi, mutta pudotuspelien puolivälierissä Colorado pudotti joukkueen jatkosta. Lamar Hunt U.S. Open Cupissa seura on voittanut mestaruuden kerran, vuonna 1997, jolloin se voitti loppuottelussa D.C. Unitedin rangaistuspotkukilpailun jälkeen. Lisäksi seura on ollut kahdesti cupin loppuottelun häviävänä osapuolena, vuonna 2005, jolloin se hävisi loppuottelussa Los Angeles Galaxylle maalein 0–1, ja 2007, jolloin joukkue hävisi New England Revolutionille maalein 2–3. Vuodesta 2001 Dallas ja Chicago Fire ovat kilpailleet keskenään Brimstone Cupin voitosta. Palkinto menee vuosittain sille joukkueelle, joka kerää enemmän pisteitä seurojen keskinäisistä otteluista. Vuodesta 2006, kun MLS:ään tuli toinen texasilaisseura Houston Dynamo, enemmän pisteitä FC Dallasin ja Dynamon keskinäisistä otteluista saanut seura on saanut kauden päätteeksi säilytettäväkseen El Capitániksi nimetyn kanuunan. == Joukkue == === Kokoonpano === Päivitetty: 15. joulukuuta 2023 ==Entisiä ja nykyisiä pelaajia== *Leonel Álvarez (1996, 1998–1999) *Kenny Cooper (2006–) *Denílson (2007) *Duilio Davino (2008–) *Chad Deering (1998–2003) *Mark Dodd (1996–1999) *Ariel Graziani (1999–2001) *Eddie Johnson (2001–2005) *Jason Kreis (1996–2004) *Jorge Rodríguez (1997–2002) *Ronnie O'Brien (2002–2006) *Óscar Pareja (1998–2005) *Carlos Ruiz (2005–2007) *Darío Sala (2006–2010) *Hugo Sánchez (1996) *Mark Santel (1996–2000) *Victor Sikora (2008–) *Alain Sutter (1997–1998) *Simo Valakari (2004–2006) ==Päävalmentajat== *Dave Dir (1996–2000) *Mike Jeffries (2000–2003) *Colin Clarke (2003–2006) *Steve Morrow (2006–2008) *Marco Ferruzzi (2008, väliaikainen) *Schellas Hyndman (2008–) == Lähteet == == Aiheesta muualla == *FC Dallasin verkkosivut Luokka:Yhdysvaltalaiset jalkapalloseurat Luokka:Dallasin urheilu
Hayley Wickenheiser

Hayley Wickenheiser (s. 12. elokuuta 1978 Shaunavon, Saskatchewan, Kanada) on kanadalainen uransa jo päättänyt jääkiekkoilija ja olympiavoittaja. Häntä pidetään yleisesti maailman parhaana naisjääkiekkoilijana. Wickenheiser on voittanut Kanadan joukkueessa neljä jääkiekon olympiakultaa (2002 Salt Lake Cityssä, 2006 Torinossa, 2010 Vancouverissa ja 2014 Sotšissa) sekä olympiahopeaa (1998 Naganossa). Hänellä on myös seitsemän MM-kultaa ja viisi MM-hopeaa. Vuoden 2000 Sydneyn olympialaisissa hän pelasi myös Kanadan softball-joukkueessa. Hayley Wickenheiser valittiin Kansainvälisen olympiakomitean urheilijajäseneksi Sotšin talvikisoissa helmikuussa 2014 seuraavaksi kahdeksaksi vuodeksi. Hayley Wickenheiserin serkku, jo edesmennyt Doug Wickenheiser, oli Montreal Canadiensin varaamana NHL:n ykkösvaraus vuoden 1980 varaustilaisuudessa. ==Miesten sarjassa == Tammikuussa 2003 Wickenheiser liittyi Suomen jääkiekon kolmannella sarjatasolla eli Suomi-sarjassa pelanneeseen miesten joukkueeseen Kirkkonummen Salamoihin. 11. tammikuuta 2003 hänestä tuli ensimmäinen naispelaaja, joka pelasi jääkiekkoa miesten sarjassa ammattilaisena. Wickenheiser syötti ottelussa yhden maalin – ja teki yhden maalin omaan verkkoon. Ottelua seurasi 1200 katsojaa, Kirkkonummen jäähalli Varuboden-areena oli viimeiseen paikkaan täynnä, sekä 84 toimittajaa yhdeksästä maasta. Paikalla oli muun muassa kanadalainen televisiokanava, joka lähetti ottelun kokonaisuudessa. Wickenheiser pelasi Salamoissa kaikkiaan 23 ottelua ja teki kaksi maalia ja antoi kymmenen syöttöä. Hänen aloitusprosenttinsa oli sarjan paras. Salamoiden noustua Mestikseen Wickenheiser sai hyvin vähän jääaikaa, koska valmennusjohto piti hänen fysiikkaansa riittämättömänä ylemmälle sarjatasolle. Wickenheiser pelasi viimeisen pelinsä Salamoissa 12. marraskuuta 2003. Tammikuussa 2017 Wickenheiser ilmoitti uransa saavuttaneen päätepisteensä ja aloittavansa lääketieteen opinnot. ==Peliuran jälkeen== Elokuussa 2018 Wickenheiser palkattiin Toronto Maple Leafsin organisaatioon pelaajakehityksen apulaisjohtajaksi. Toukokuussa 2019 Wickenheiser kutsuttiin IIHF:n Hall of Famen jäseneksi. ==Lähteet== ==Aiheesta muualla== * Ylen Elävä arkisto: Hayley Wickenheiser teki jääkiekkohistoriaa Suomessa * Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Kanadalaiset softballpelaajat Luokka:Kansainvälisen olympiakomitean jäsenet Luokka:Hockey Hall of Fame Luokka:Vuonna 1978 syntyneet Luokka:Elävät henkilöt
Ruotsin korkein oikeus

Ruotsin korkein oikeus () on Ruotsin korkein oikeusaste ja viimeinen aste kaikissa siviili- ja rikosasioissa. Se toimii rinnakkaisena korkeimman hallinto-oikeuden kanssa. Jotta oikeusjuttu päätyisi käsiteltäväksi korkeimpaan oikeuteen, siitä tulee olla tuomio jossakin Ruotsin kuudesta hovioikeudesta, jolloin voidaan hakea muutoksenhakuoikeutta. Muutoksenhakulupa myönnetään yleensä ainoastaan, jos korkein oikeus haluaa käsitellä juttua ennakkotapauksena. Korkeimman oikeuden tuomio on lopullinen, eikä siihen voi hakea muutosta. Ruotsin korkein oikeus kokoontuu Tukholmassa. == Historia == Muinoin Ruotsin valtakunnassa kuninkaalla oli kaikki päätäntävalta oikeusasioissa. Vuonna 1614 kuningas Kustaa II Aadolf antoi kuitenkin Svean hovioikeudelle vallan julistaa tuomiot hänen nimissään. Kuningas perusti valtaneuvoston, joka toimi samalla sekä ylimpänä tuomioistuimena että hallituksena, ja neuvostolta saattoi hakea muutosta hovioikeuden tuomioihin. Valtaneuvosto toimi paljolti kuninkaan määräysvallassa. Yksinvaltiaana hallinnut Kustaa III lakkautti valtaneuvoston ja perusti vuonna 1789 Ruotsin korkeimman oikeuden. Korkeimmasta oikeudesta tuli näin riippumaton oikeusaste 19. toukokuuta 1789. Oikeudessa oli aluksi kaksitoista jäsentä, joista korkeintaan kahdeksan oli kerrallaan päättämässä yhdestä asiasta. Lain mukaan kuninkaalla oli oikeudessa kaksi ääntä sekä tasatilanteessa ratkaiseva ääni, mutta kuninkaat eivät koskaan käyttäneet äänioikeuttaan, lukuun ottamatta yhtä tapausta korkeimman oikeuden satavuotispäivänä. Uuden hallitusmuodon säätämisen jälkeen korkein oikeus lakkasi vuonna 1975 antamasta tuomioitaan kuninkaan nimissä. Korkeimman oikeuden eri vaiheissa sen jäsenmäärä ja toimintavat ovat muuttuneet jonkin verran. 1800-luvun aikana oikeudesta tehtiin entistä riippumattomampi lakiasäätävistä hallinnon aloista. Niinpä vaikka Ruotsin hallitus nimittääkin tuomarit, se ei voi sekaantua heidän päätöksiinsä, eikä valtiopäivillä ole korkeimman oikeuden asioissa määräysvaltaa. Merkittävin toiminnan muutos tapahtui vuonna 1909, kun juttumäärän kasvaessa korkein hallinto-oikeus (Regeringsrätten, nyk. högsta förvaltningsdomstolen) ja lakineuvosto (Lagrådet) erotettiin omiksi elimikseen. Näin korkeimman oikeuden alaksi jäivät nimenomaan siviili- ja rikosasiat. == Toiminta == Tuomioistuin kokoontui aikoinaan Tukholman kuninkaanlinnassa, nykyään Bonden palatsissa Tukholman vanhassa kaupungissa. Korkeimmassa oikeudessa on tätä nykyä kuusitoista jäsentä. Jäseniä on vuoden 1809 hallintomuodosta alkaen kutsuttu nimellä oikeusneuvos (). Oikeusneuvosten vähimmäismääräksi on päätetty neljätoista. Korkeimman oikeuden ennakkopäätökset julkaistaan tiivistelminä Nytt juridiskt arkiv -julkaisussa (NJA). Juridisessa kirjallisuudessa Ruotsin korkeimman oikeuden ennakkopäätöksiin viitattaessa käytetäänkin kyseisen tuomion sivunumeroa NJA:n vuosittaisessa julkaisussa (esim. "NJA 2019 s. 94"), eikä koskaan korkeimman oikeuden omaa järjestysnumeroa. == Katso myös == * Kuninkaantuomio == Lähteet == == Aiheesta muualla == * Högsta domstolen * Ruotsin korkeimman oikeuden esittely suomeksi Korkein oikeus Ruotsi
Opel Frontera (1990)

Opel Frontera on Opelin vuosina 1990–2003 valmistama versio Isuzu Wizardista. Sitä rakennettiin entisellä Bedfordin tehtaalla Lutonissa Isossa-Britanniassa, mutta myöhemmin vuonna 1998 tuotanto siirrettiin Ellesmere Portin tehtaalle, jossa tehdään Vauxhallin malleja, muun muassa Vauxhall Astraa. == Lähteet == == Aiheesta muualla == Frontera Luokka:J-segmentin autot Luokka:1990-luvun autot Luokka:2000-vuosikymmenen autot
Noble patria, tu hermosa bandera

Noble patria, tu hermosa bandera (”Kunniakas isänmaa, sinun kaunis lippusi”) on Costa Rican kansallislaulu. Laulun sävelsi Costa Rican armeijan orkesterin kapellimestari Manuela Maria Gutiérrez maan presidentin pyynnöstä vuonna 1853. Laulu esitettiin ensi kerran kyseisen vuoden kesäkuun 11. päivänä, kun maahan akkreditoidut Yhdysvaltain ja Ison-Britannian suurlähettilään kävivät jättämässä nimityskirjansa maan presidentille. José María Zeledón Brenes kirjoitti lauluun sanat 1903. Vaikka sekä laulun sanat että sen sävel olivat yleisessä käytössä, julistettiin Noble patria, tu hermosa bandera virallisesti maan kansallislauluksi vasta vuonna 1949. ==Sanat espanjaksi== Noble patria tu hermosa bandera Expresión de tu vida nos da: Bajo el límpido azul de tu cielo Blanca y pura descansa la paz. En la lucha tenaz de fecunda labor Que enrojece del hombre la faz, Conquistaron tus hijos, labriegos sencillos, Eterno prestigio, estima y honor, eterno prestigio, estima y honor. ¡Salve oh tierra gentil! ¡Salve oh madre de amor! Cuando alguno pretenda tu gloria manchar, Verás a tu pueblo, valiente y viril La tosca herramienta en arma trocar. ¡Salve patria! tu pródigo suelo Dulce abrigo y sustento nos da; Bajo el límpido azul de tu cielo ¡Vivan siempre el trabajo y la paz!'' ===Käännös=== Kunniakas isänmaa, sinun kaunis lippusi ilmaisee meille sinun elämäsi: sinun kirkkaan sinisen taivaasi alla vallitsee rauha, valkea ja puhdas. Uuvuttavalla, mutta hedelmällisellä uurastuksella, joka saa miesten kasvot loistamaan, saivat sinun poikasi, yksinkertaiset talonpojat, ikuisen ansion, maineen ja kunnian, ikuisen ansion, maineen ja kunnian. Terve, oi ihana maa! Terve, oi rakastava äiti! Jos joku yrittäisi tahrata kunniaasi, tulet näkemään kansasi, jalona ja urhoollisena, vaihtavan maataloustyökalunsa aseisiin. Terve, oi isänmaa Sinun tuhlailevan antelias maaperäsi antaa meille suloisen ravinnon ja suojan. Sinun kirkkaan sinisen taivaasi alla eläkööt aina työ ja rauha! ==Aiheesta muualla== *Kuuntele kansallislaulu Luokka:Kansallislaulut Luokka:Costa Rica
Sergei Aksakov

Sergei Timofejevitš Aksakov (; 1. lokakuuta (J: 20. syyskuuta) 1791 Ufa, Venäjä – 12. toukokuuta (J: 30. huhtikuuta) 1859 Moskova, Venäjä) oli venäläinen kirjailija. Aksakov opiskeli Kazanin yliopistossa. Hän toimi vuodesta 1827 sensorina ja työskenteli Moskovassa maanmittausinstituutin tarkastajana ja johtajana. Hän osti vuonna 1843 Abramtsevon kartanon, josta tuli ajan älymystön kohtauspaikka. Siellä kohtasivat monet runoilijat ja kirjailijat, kuten Nikolai Gogol ja Ivan Turgenjev. Aksakov kirjoitti puoliomaelämäkerrallisia tarinoita, jotka kertovat maanomistajan perhe- elämästä, metsästyksestä ja kalastuksesta. Aksakovin pääteos Perhekronikka (Semeinaja hronika, 1856.) perustuu hänen omiin muistoihinsa patriarkaalisesta perheestä. Hän kirjoitti 1852–1855 kirjallisuustieteen kannalta merkittävää muistelmateosta Istorija moiego znakomstva s Gogolem, joka jäi kuitenkin kesken. Teos julkaistiin 1890. Aksakovin poikia olivat Konstantin ja Ivan Aksakov, joista molemmista tuli slavofiilisiä toimittajia ja kirjailijoita. == Suomennettu teos == * Suomennoksen 2. p. tarkistanut Viola Zakrevskaja. Tammi ja Progress, 1981 ISBN 951-30-5187-0 ==Lähteet== == Aiheesta muualla == * Luokka:Venäläiset kirjailijat Luokka:Vuonna 1791 syntyneet Luokka:Vuonna 1859 kuolleet
Daniel Agger

Daniel Munthe Agger (s. 12. joulukuuta 1984) on ammattilaisuransa lopettanut tanskalainen jalkapalloilija. Agger toimi uransa varrella myös Tanskan maajoukkueen kapteenina ja pelasi kaikkiaan 75 maaottelua, joissa hän teki 12 maalia. Agger aloitti uransa Rosenhøj BK:ssa ja pelasi Brøndbyn nuorisojoukkueissa ennen nousuaan seuran edustusjoukkueeseen vuonna 2004. Hän vakiinnutti pian paikkansa Brøndbyn avauksessa ja voitti seurassa kaudella 2004-2005 sekä Tanskan liiga- että cup-mestaruuden. Hyvien esitystensä ansiosta hän sai kutsun myös Tanskan maajoukkueeseen. Maajoukkueessa hän debytoi 2. kesäkuuta 2005 tulokseen 1–0 päättyneessä ystävyysottelussa Suomea vastaan. 12\. tammikuuta 2006 Agger teki neljän ja puolen vuoden sopimuksen Liverpoolin kanssa. Agger siirtyi Liverpooliin 5,8 miljoonalla punnalla, mikä oli tuolloin suurin summa minkä seura oli koskaan maksanut puolustajasta. Agger vei kaudella 2007–2008 Sami Hyypiän pelipaikan toisena topparina Liverpoolin puolustuksessa. Liverpoolin palkattua uudeksi managerikseen Roy Hodgsonin kauden 2010-2011 alussa Aggerin peliaika alkoi huomattavasti vähentyä, eikä hän enää ollut useinkaan aloituskokoonpanoissa. Liverpoolin huonon menestyksen takia Hodgsonin tilalle palkattiin tammikuussa 2011 seuralegenda Kenny Dalglish, jonka alaisuudessa Agger alkoi saada yhtä paljon peliaikaa kuin ennen. Elokuussa 2014 Agger siirtyi takaisin kasvattajaseuraansa Brøndbyhyn kolmella miljoonalla punnalla. == Saavutukset == Brøndby * Tanskan cup 2005 * Tanskan superliiga 2005 Liverpool * FA Cup 2006 * Community Shield 2006 Henkilökohtaiset * Tanskan jalkapalloliiton vuoden pelaaja 2007 == Lähteet == Luokka:Tanskalaiset jalkapalloilijat Luokka:Vuonna 1984 syntyneet Luokka:Elävät henkilöt
A-klinikka

A-klinikka tuottaa päihde- ja mielenterveyspalveluja kunnille ja kuntayhtymille, työterveyshuoltoon, yrityksille ja yksityisasiakkaille. A-klinikka Oy:n palveluissa työskentelee 500 alan ammattilaista. A-klinikka Oy on A-klinikkasäätiön omistama yritys, ja se on toiminut vuodesta 2016. A-klinikkasäätiön palvelutuotanto siirtyi yhtiöön vuoden 2018 alussa. Toiminnan tuotot palautuvat A-klinikkasäätiön tarkoituksen mukaisesti suomalaisen päihde- ja mielenterveystyön kehittämiseen. Suomalaisen Työn Liitto myönsi A-klinikka Oy:lle Avainlippu-tunnuksen syyskuussa 2018 ja Yhteiskunnallinen yritys -merkin lokakuussa 2018 . A-klinikalla on toimipisteitä Espoossa, Haminassa, Helsingissä, Hämeenlinnassa, Järvenpäässä, Kokemäellä, Kotkassa, Kouvolassa, Lahdessa, Salossa, Tampereella ja Turussa. Koko Suomea palvelevat Päihdesairaala, lastensuojelun sijaishuolto sekä verkkoterapia. == A-klinikan hoitopalvelut == A-klinikka Oy:n A-klinikat ja muut palvelut ovat päihde- ja mielenterveysongelmissa auttavia hoitopaikkoja. Palveluihin voivat tulla myös läheiset. Avopalveluihin kuuluvat A-klinikat, korvaushoitopalvelut, perhe- ja nuorten palvelut ja muut matalan kynnyksen palvelut, kuten terveysneuvontapisteet ja toimintakeskukset. A-klinikka Oy tarjoaa myös verkkoterapiaa, joka on ajasta ja paikasta riippumatonta. Verkkoterapia on tarkoitettu alkoholinkäytön vähentämiseen ja lopettamiseen. Ympärivuorokautista hoitoa tarjotaan A-klinikkayhteisöissä, vieroitushoitoyksiköissä, selviämisasemilla, lastensuojelun sijaishuollon palveluissa ja Päihdesairaalassa. A-klinikka Oy:llä on myös asumispalveluja. Ongelmien taustalla voi olla alkoholi, huumeet, lääkkeet tai jokin toiminnallinen riippuvuus, kuten pelaaminen. Hoito on luottamuksellista ja yksilöllistä. Social and Health Quality Service (SHQS) -laaduntunnustus kattaa kaikki A-klinikka Oy:n palvelut. == Lähteet == == Aiheesta muualla == * A-klinikka Oy:lle siirrettiin A-klinikkasäätiön palvelutuotanto ePressi 24.4.2018. Luokka:Suomalaiset terveyspalveluyritykset Luokka:Helsinkiläiset yritykset Luokka:A-klinikkasäätiö
Alaivuoret

Alaivuoret (, , ) on Pamir–Alaivuoristoon kuuluva vuorijono Kirgisiassa ja Tadžikistanissa. Alaivuoret rajoittuvat pohjoisessa Ferganan laaksoon, idässä Kök-Suu- ja Alai-Kuuvuoriin, etelässä Alain laaksoon ja lännessä Turkestanvuoriin. Vuorijonon pituus on yli 480 kilometriä. Keskikorkeus on 3 500–4 000 ja korkein huippu 5 880 tai 5 539 metriä. Länsiosa on itäosaa korkeampi. Vuoret koostuvat etupäässä hiekkakivestä, konglomeraatista, kalkkikivestä, porfyriitista ja tuffista. Hyötykaivannaisiin kuuluvat elohopea, antimoni, kulta, rautamalmi, bauksiitti, kalium, volframi, vismutti, monimetalli, arseeni ja kivihiili. Loivilla pohjoisrinteillä on laaksoja ja kukkuloita, kun taas etelärinteet ovat jyrkät ja karut. Vuotuinen sademäärä on 400–500 millimetriä. Etelärinteillä on kuivaa aroa (2 900–3 600 metriä), puoliaavikko- ja arokasvillisuutta (3 600–4 600 metriä), subalpiinisia ja alppiniittyjä (4 600-4 800 metriä) ja ylempänä ikilunta ja jäätiköitä. Pohjoisrinteillä 1 500–3 000 metrin korkeudessa on metsäaroa, ylempänä niittyjä ja 3 900 metrin yläpuolella ikilunta ja jäätiköitä. Alaivuoret ja niihin liittyvät Turkestan-, Zarafšon- ja Hisorvuoret muodostavat Hisor–Alaivuoriston, joka on yksi Pamir–Alain osista. ==Lähteet== Luokka:Kirgisian vuoristot Luokka:Tadžikistanin vuoristot
Brian Laudrup

Brian Laudrup (s. 22. helmikuuta 1969 Wien, Itävalta) on tanskalainen entinen jalkapalloilija. Pelipaikaltaan hän oli keskikenttäpelaaja. Brian Laudrup syntyi jalkapalloperheeseen, sillä hänen isänsä Finn ja veljensä Michael olivat myös jalkapalloilijoita. Hän aloitti ammattilaisuransa Brøndbyssä vuonna 1986 ja voitti seurassa Tanskan mestaruuden kahdesti (1987, 1988). 1989 hän siirtyi Saksaan Uerdingenin joukkueeseen, missä pelasi yhden kauden ennen siirtymistään mahtiseura Bayern Müncheniin. Kaudeksi 1992–1993 Laudrup siirtyi Italiaan Serie A:n Fiorentinaan, joka kuitenkin putosi Serie B:hen kauden päätteeksi. Seuraavaksi kaudeksi Laudrup siirtyi AC Milaniin, missä ei kuitenkaan saanut paljoakaan peliaikaa. 1994 hän siirtyi Skotlantiin Glasgow'n Rangersiin. Hän pelasi seurassa neljän kauden ajan ja voitti kolme Skotlannin mestaruutta (1995, 1996, 1997). Vuonna 1998 hän siirtyi Chelseaan, missä ei kuitenkaan pelannut montakaan ottelua ja oli kauden aikana myös lainassa FC Kööpenhaminassa. Kauden 1999–2000 hän pelasi Amsterdamin Ajaxissa ennen lopettamistaan 31-vuotiaana akillesjänneongelmien takia. Tanskan maajoukkueessa Laudrup debytoi 18-vuotiaana 18. marraskuuta 1987 0–1-tappioon päättyneessä ottelussa Saksan liittotasavaltaa vastaan. Hän pelasi Tanskan maajoukkueessa 1992 EM-kisoissa, missä se voitti Euroopan mestaruuden. Laudrup oli eräs joukkueen tärkeimmistä pelaajista, vaikka ei tehnytkään turnauksessa yhtään maalia. Hän pelasi maajoukkueessa myös 1996 EM-kisoissa ja 1998 MM- kisoissa. Kaikkiaan hän pelasi maajoukkueessa 82 ottelua ja teki 21 maalia. Laudrup on valittu Tanskan vuoden jalkapalloilijaksi neljästi, vuosina 1989, 1992, 1995, 1997, ja Skotlannin vuoden jalkapalloilijaksi vuosina 1995 ja 1997. Sittemmin hän on toiminut televisiokommentaattorina. Laudrup ja Peter Schmeichel ovat ainoat tanskalaiset pelaajat, jotka ovat voittaneet vuoden 1992 Euroopan mestaruuden lisäksi Mestarien liigan. == Lähteet == Luokka:Tanskalaiset jalkapalloilijat Luokka:FIFA 100 Luokka:Vuonna 1969 syntyneet Luokka:Elävät henkilöt Luokka:Jalkapallon Euroopan mestarit
Yhdysvaltain presidentinvaalit 1948

Yhdysvaltain presidentinvaalit 1948 olivat Yhdysvaltain 41. presidentinvaalit, jotka järjestettiin 2. marraskuuta 1948. Demokraattisen puolueen istuva presidentti Harry S. Truman voitti vaalit. == Vaalitaistelu == Truman sai vaaleissa vastaansa paitsi toisen pääpuolueen republikaanien Thomas Deweyn, myös kaksi demokraateista eronnutta ryhmittymää. Oikealta hänet haastoi Strom Thurmondin johtama Osavaltioiden oikeudet -puolue (ns. dixiecrats). Puolue erkani kesällä 1948 demokraateista sen jälkeen, kun Minneapolisin pormestari Hubert Humphrey oli onnistuneesti sisällyttänyt kansalaisoikeuksien ajamisen demokraattisen puolueen vaaliohjelmaan sen puoluekokouksessa Philadelphiassa. Demokraattien sodanvastainen vasemmisto puolestaan oli ryhmittynyt jouluna 1947 Trumanin ulkopolitiikkaa jyrkästi vastustaneen entisen varapresidentin ja kauppaministerin Henry A. Wallacen edistyspuolueen (Progressive Party) taakse. Useat tahot ennustivat Deweylle murskaavaa voittoa vaaleissa, koska republikaanipuolue oli voittanut selvästi vuoden 1946 kongressivaalit ja koska demokraattipuolue oli hajaannuksen tilassa. Deweyn vaalikampanja ei kuitenkaan ollut erityisen mukaansa tempaava tai riskejä ottava, kun taas Truman kampanjoi ankarasti matkustaen junalla 31 000 mailin verran halki maan, piti matkan aikana 355 puhetta ja syytti republikaanien hallitsemaa kongressia mitään tekemättömiksi. Kongressi oli Trumanille hyvä maalitaulu, koska se oli estänyt hänen yrityksensä turvata ammattiliittojen oikeudet, estää hinnankorotukset ja parantaa sosiaalihuoltojärjestelmää. Trumanin sanoma oli vielä 1930-luvun kriisit muistaneille äänestäjille helppo ymmärtää, ja hän sai puolelleen vanhan New Dealin aikaisen ryhmittymän, johon lukeutui mustia, maanviljelijöitä, juutalaisia ja ammattiyhdistysten jäseniä. Vaalipäivänä osa painoalan työntekijöistä oli lakossa, joten sanomalehtien oli painettava vaalien tulos normaalia aikaisemmin. Koska Deweyn voittoa pidettiin mielipidetutkimusten perusteella selviönä, chicagolainen sanomalehti Chicago Daily Tribune painoi lehtensä etusivulle otsikon ”Dewey Defeats Truman” (), vaikka äänten laskenta oli vielä kesken. Trumanin voiton varmistuttua hänet valokuvattiin kaksi päivää myöhemmin virheellisellä otsikolla varustetun lehden kanssa leveästi hymyillen. Myös Life ja The New York Times olivat ennustaneet Deweyn voittavan. == Tulokset == *Harry S. Truman Demokraatti Missouri 24 179 347 ääntä (49,6%) 303 valitsijamiestä *Thomas Edmund Dewey Republikaani New York 21 991 292 ääntä (45,1%) 189 valitsijamiestä *James Strom Thurmond Dixiecrat South Carolina 1 175 930 ääntä (2,4%) 39 valitsijamiestä *Henry Agard Wallace Edistyspuolue Iowa 1 157 328 ääntä (2,4%) ei valitsijamiehiä == Lähteet == Luokka:Vuoden 1948 vaalit Presidentinvaalit 1948
Kellomäki

Kellomäki () on kylä Karjalankannaksella Suomenlahden rannalla. Ennen toista maailmansotaa se kuului Terijoen kuntaan. Nykyään se on osa Pietarin kaupunkia. Hallinnollisesti se on yksi Kurortin piirin kunnallishallintoalueista. Kellomäestä muodostui 1900-luvun alussa suosittu kesänviettopaikka, kuten monesta muustakin Pietari–Viipuri-radan varrella olevasta kylästä. Vuonna 1916 huviloita oli 800. Tunnettuja kesänviettäjiä olivat muun muassa balettitanssija Matilda Kšesinskaja, kultaseppä Peter Carl Fabergé ja makeistehtailija George Borman. Myös Ilmari Kiannolla oli talviasunto Kellomäessä. Suomen itsenäistyttyä vuonna 1917 Kellomäen suosio kesänviettopaikkana alkoi vähetä. Ennen talvisodan syttymistä Kellomäessä asui vakituisesti 167 perhettä. Alue jäi rauhansopimuksessa Neuvostoliitolle. Siellä asui sodan jälkeen jonkin aikaa kasvitieteilijä Vladimir Komarov, jonka mukaan kylän venäjänkieliseksi nimeksi muutettiin vuonna 1948 Komarovo. Sodan jälkeen siellä viettivät kesiään myös säveltäjä Dmitri Šostakovitš, runoilija Anna Ahmatova ja näytelmäkirjailija Jevgeni Schwarz. Kylän hautausmaalle on haudattu Ahmatova, säveltäjä Sergei Kurjohin ja kielitieteilijä Dmitri Lihatšov. Kellomäen rautatieasema oli Viipurin–Pietarin rataosalla, 5 km Terijoen asemalta itään, 44 km Pietarista, 85 km Viipurista. Helsingistä sinne oli matkaa 398 km. Aseman läheisyydessä oli Kellomäen tehtaat osakeyhtiön omistamat tehdaslaitokset, joihin kuului turvepehku- ja polttoturvetehdas, 1914 rekennettu sahalaitos ja 1916 rakennettu myllylaitos. Tehtaissa oli polttoaineena yksinomaan turve, käyttövoimana höyry ja sähkö. Tehtaiden tuotteet myytiin pääasiassa Venäjälle.Tietosanakirja 1909, Helsinki. Tietosanakirja-osakeyhtiö 1933. Osa 11, Hakusana: Kellomäki == Aiheesta muualla == * Kellomäki panee mielikuvituksen liikkeelle * Luovutetun Etelä- Karjalan pitäjät - Terijoki Luokka:Terijoen kylät Luokka:Kurortin piiri
Sotjärvi

Sotjärvi (, ) on Suojoen vesistöön kuuluva järvi Karjalan tasavallan Prääsän piirin Jessoilan kunnassa Venäjällä. Sen pinta-ala on 74,0 neliökilometriä, valuma-alueen laajuus 5 540 neliökilometriä, keskisyvyys 3,1 metriä ja suurin syvyys 10,1 metriä. Sotjärven läpi virtaa Suojoki. Siihen laskee Mikkilänjoki ja joukko puroja. Kalalajeja ovat siika, muikku, hauki, särki, salakka, lahna, säyne, seipi, sulkava, kivennuoliainen, monni, made, kuha, ahven, kiiski ja kivisimppu. Järvellä harjoitetaan kotitarve- ja virkistyskalastusta. Sotjärven länsipäässä Suojoen suulla sijaitsee Sotkan kylä. Sotjärven pohjoisrannalla sijaitsee Peskin kylä (Sotjärven asema), jossa on muun muassa luterilainen kirkko ja rautatieasema Suojärvi–Petroskoi-radalla. ==Lähteet== Luokka:Karjalan tasavallan järvet Luokka:Prääsän kansallinen piiri Luokka:Suojoen vesistö
Resepti

Resepti voi tarkoittaa ainakin seuraavia asioita: * lääkemääräys, lääkärin kirjoittama asiakirja, jolla tiedotetaan apteekkia lääkärin ja potilaan yhdessä tekemästä hoitopäätöksestä. * resepti, ruoan, juoman tai muun ainesosista sekoitettavan tuotteen valmistusohje.
Iryna Merleni

Iryna Oleksijivna Merleni ( (o.s. Melnyk, myöh. Mykultšyn, s. 8. helmikuuta 1982 Kamjanets-Podilskyi, Ukrainan SNT, Neuvostoliitto) on ukrainalainen kilpauransa päättänyt naispainija, olympiavoittaja, kolminkertainen maailmanmestari ja kaksinkertainen Euroopan mestari. 150-senttisestä Merlenistä tuli naispainin ensimmäinen olympiakultamitalisti lajin ollessa ensimmäistä kertaa mukana olympiaohjelmassa Ateenassa 2004. Sarjoissa 46–51 kiloa painineelle Merlenille kertyi myös kolme maailmanmestaruutta ja kaksi Euroopan mestaruutta sekä kaksi MM-hopeaa ja yksi EM-hopea. Pekingin kesäolympialaisissa 2008 Merleni paini sarjassaan pronssille ja Lontoon kesäolympialaisissa 2012 viidenneksi.OlympediaInternational Wrestling Database == Lähteet == * * Melnik-Merleni, Irina International Wrestling Database === Viitteet === == Aiheesta muualla == * Luokka:Ukrainalaiset naispainijat Luokka:Ukrainalaiset olympiavoittajat Luokka:Vuonna 1982 syntyneet Luokka:Elävät henkilöt
Lucius Shepard

Lucius Shepard (21. elokuuta 1947 Lynchburg, Virginia – 18. maaliskuuta 2014) oli yhdysvaltalainen kirjailija ja toimittaja. Hänen kirjallinen tuotantonsa sisältää ja yhdistelee fantasiaa, tieteiskirjallisuutta ja kauhua. Shepardin kirjailijan ura alkoi teoksesta Green Eyes, joka ilmestyi 1984. Häneltä on suomennettu kolme kirjaa, Lohikäärmeen varjossa, Kalimantan ja Kultainen. Hänet palkittiin Locus-, Hugo- ja Nebula-palkinnoilla. == Teoksia == === Suomennettuja === *1987:R&R; (R&R;, ) Ilmestynyt suomeksi Isaac Asimov Science Fiction -kokoelmassa. * * * === Muita === *Green Eyes (1984) *Life During the Wartime (1987) *The Jaguar Hunter (1987) *Nantucket Slayrides (yhdessä Robert Frazierin kanssa, 1989) *The Father of Stones (1989) *The Ends of the Earth (1990) *Sports & Music (1994) *The Last Time (1995) *Barnacle Bill the Spacer and Other Stories (1997) *Beast of the Hearthland (1999) *Valentine (2002) *Aztechs (2003) *Louisiana Breakdown (2003) *Two Trains Running (2004) *A Handbook of American Prayer (2004) == Lähteet == * === Viitteet === == Aiheesta muualla == * Kotisivut Luokka:Yhdysvaltalaiset fantasiakirjailijat Luokka:Yhdysvaltalaiset kauhukirjailijat Luokka:Yhdysvaltalaiset novellikirjailijat Luokka:Yhdysvaltalaiset tieteiskirjailijat Luokka:Vuonna 1947 syntyneet Luokka:Vuonna 2014 kuolleet
John Treacy

John Treacy (s. 4. kesäkuuta 1957 Villierstown, Irlanti) on irlantilainen entinen kestävyysjuoksija. Treacy saavutti ensimmäisen kerran kuuluisuutta voittamalla 1978 maastojuoksun maailmanmestaruuden. Hän voitti kultaa myös seuraavana vuonna. 1978 yleisurheilun EM-kisoissa Treacy sijoittui 5 000 metrillä neljänneksi ja 10 000 metrillä yhdenneksitoista. Moskovan kesäolympialaisissa 1980 hän hyytyi 10 000 metrillä kuumuuden takia, mutta onnistui juoksemaan seitsemänneksi 5 000 metrillä. Helsingin MM-kilpailuissa 1983 hän sijoittui yhdenneksitoista 10 000 metrillä. Los Angelesin olympialaisissa 1984 Treacy sijoittui 10 000 metrillä yhdeksänneksi, jonka jälkeen päätti osallistua elämänsä ensimmäiselle maratonille. Hän voitti maratonilla hopeaa, mikä jäi hänen ainoaksi arvokisamitalikseen. Hän osallistui maratonille myös vuosien 1988 ja 1992 olympialaisissa, mutta tulokset olivat keskeytys ja viideskymmenesensimmäinen. Nykyisin Treacy toimii Irlannin urheiluliiton puheenjohtajana. ==Aiheesta muualla== * Treacyn haastattelu Luokka:Irlantilaiset kestävyysjuoksijat Luokka:Irlantilaiset maastojuoksijat Luokka:Irlantilaiset olympiamitalistit Luokka:Vuonna 1957 syntyneet Luokka:Elävät henkilöt
Mullah Krekar

Najmuddin Faraj Ahmad (kurdiksi :مهلا کرێکار), tunnetaan parhaiden nimellä mullah Krekar, s. 7. heinäkuuta 1956) on kurditaustainen ääri-islamisti, joka tuli Norjaan pakolaisena Pohjois-Irakista vuonna 1991. Krekar on toiminut Ansar al-Islam -järjestön johtajana. Krekar tuomittiin 26.3.2012 Norjassa vankeuteen viideksi vuodeksi hänen uhkailtuaan kurdeja ja norjalaispoliitikkoja. == Epäiltynä terrorismista == Krekar pidätettiin Norjassa 21. marraskuuta 2003. Häntä syytettiin terroristitoiminnasta Norjassa ja Norjan käyttämisestä terrorismin tukikohtana. Syyttäjä ei kuitenkaan pystynyt todistamaan, että Krekar ja hänen johtamansa Ansar al-Islam -järjestö toimisivat terroristisesti Irakissa. Krekar ja Ansar al-Islam väittivät, että Krekarin johtajuus järjestössä on päättynyt. Yhdysvaltain hallitus on julistanut Ansar al-Islam -järjestön terroristijärjestöksi. Krekar päätettiin karkottaa Norjasta 2005, mutta Irakin epävakaan turvallisuustilanteen ja Krekaria uhkaavan kuolemantuomion vuoksi karkotusta ei pantu toimeen.http://www.hs.fi/ulkomaat/artikkeli/1135252383317 Krekar on lisätty 2006 YK:n turvallisuusneuvoston komitean listalle al-Qaida-yhteyksistä epäillyistä henkilöistä.http://www.vg.no/nyheter/utenriks/artikkel.php?artid=148318 Mullah Krekar tuomittiin 26.3.2012 Norjassa vankeuteen viideksi vuodeksi hänen uhkailtuaan kurdeja sekä norjalaispoliitikkoja.Islamistijohtaja mullah Krekar jatkanut uhkailujaan. MTV3.fi. Web Archive 2012. Viitattu 3.2.2021. Krekar hyökkäsi myös Norjan TV2-kanavan toimittajien kimppuun oikeudenkäynnin jälkeen Her slår Krekar mot TV 2-fotografen. Tv2.no. ===Meranin koulutuskeskus=== Krekar vapautui vankilasta Norjassa 25.1.2015. . Helmikuussa 2015 Krekar pidätettiin uudelleen epäiltynä rikoksiin yllyttämisestä. Hän oli ylistänyt Charlie Hebdo -lehden toimitukseen tehtyä terrori-iskua. Hänet tuomittiin lokakuun lopussa 1,5 vuoden vankeuteen laittomista uhkauksista. Marraskuussa 2015 Italian poliisi toteutti terrorismin vastaisen operaation, jossa hajotettiin Meranossa toiminut Krekarin johtama Rawti Shax -nimisen terroristijärjestön koulutuskeskus. Järjestö tunnetaan myös nimellä Didi Nwe eli uusi kurssi.17 terroripidätystä eri puolilla Eurooppaa – Italian poliisi: ”Suunnittelivat iskua Pohjois-Eurooppaan”. Yle 12.11.2015. Viitattu 12.11.2015. Krekar on johtanut Rawti Shax -järjestöä norjalaisesta vankilasta käsin. Kesällä 2019 italialainen tuomioistuin tuomitsi Krekarin 12 vuoden vankeuteen terrorismista ja Italia vaatii hänen luovuttamistaan.https://yle.fi/uutiset/3-10878779 ==Lähteet== Luokka:Kurdit Luokka:Irakilaiset uskonnolliset johtajat Luokka:Islam Irakissa Luokka:Vuonna 1956 syntyneet Luokka:Elävät henkilöt
Lido Salonen

Juha Viljo Oskar ”Lido” Salonen (15. maaliskuuta 1950 Helsinki – 7. joulukuuta 2008 Helsinki) oli suomalainen muusikko, lauluntekijä, ohjelmamyyjä, manageri ja valokuvaaja. Salonen aloitti muusikkouransa 1960-luvulla perustamassaan Kalevala-yhtyeessä, jossa olivat mukana muun muassa Harri Saksala ja Remu Aaltonen. Salonen soitti yhtyeessä aluksi bassokitaraa mutta siirtyi myöhemmin kitaristiksi. Salosen puoliso oli laulaja Hanna Ekola, jonka levyillä hän toimi muun muassa säveltäjänä, sovittajana ja tuottajana. Hän työskenteli perustamissaan ohjelmatoimistoissa Rodeo, Lidon musiikki ja Pop Office sekä vaikutti usean suomalaisen yhtyeen taustavoimana, muun muassa Sleepy Sleepersin, Smackin ja Dingon. Hän toi Suomeen ulkomaisia yhtyeitä kuten Venomin ja Metallican, sekä järjesti myös musiikkifestivaaleja. Viimeisinä vuosinaan Salonen jätti musiikin harrastukseksi ja työskenteli valokuvaajana. Lido Salonen on kirjoittanut vuonna 2001 julkaistun kirjan Elämä jota en olisi halunnut elää. Salosen valokuvia on hänen vaimonsa Hanna Ekolan kirjoittamissa uskonnollisissa kirjoissa. Salonen kuoli keuhkosyöpään. == Teokset == * Lido Salonen, Elämä jota en olisi halunnut elää, WSOY, 2001 * Hanna Ekola, Arjen aurinkoa, Arkki, 2008, valokuvat Juha Salonen * Hanna Ekola, Otan osaa, Sley- kirjat, 2001, valokuvat Juha Salonen * Hanna Ekola, Surulla on aikansa : muistojeni kirja, Arkki, 2008, valokuvat Juha Salonen * Hanna Ekola, Valoa ja voimaa, Sley-kirjat, 2004, valokuvat Juha Salonen == Lähteet == * Jarkko Jokelainen: Ykkösartistien keikkamyynti vaihtui valokuvaamiseen. Helsingin Sanomat 9.12.2008, s. C5 muistokirjoitus. Artikkelin verkkoversio === Viitteet === ==Aiheesta muualla== * Luokka:Suomalaiset basistit Luokka:Suomalaiset kitaristit Luokka:Suomalaiset rockmusiikin säveltäjät Luokka:Suomalaiset iskelmämusiikin säveltäjät Luokka:Vuonna 1950 syntyneet Luokka:Vuonna 2008 kuolleet
Storören

Storören on niemi ja entinen saari Etelä-Sipoossa Suomenlahden rannalla. Storörenin ja viereisen Lillörenin alueelle on vuonna 2009 tehdyn kaavamuutoksen myötä rakennettu Sipoonrannan asuinalue. Storörenissä toimii Sipoonrannan venesatama. ==Lähteet== Luokka:Suomen niemet Luokka:Suomen entiset saaret Luokka:Sipoon luonto
Satu Waltari

Satu Elstelä, (o.s. Waltari) (4. tammikuuta 1932 Helsinki – 9. tammikuuta 2014 Helsinki) oli suomalainen kirjailija. Omien kirjojensa lisäksi Waltari käänsi useita teoksia ranskasta suomeksi. Waltari lähti 18-vuotiaana Pariisiin ja opiskeli ranskaa Alliance Françaisessa. Kokemuksistaan hän kirjoitti esikoisteoksensa Kahvila Mabillon (1952). Teos kuvaa silloista opiskelijaelämää Pariisissa. Sadepilvet kertoo Waltarin ja hänen puolisonsa Esko Elstelän romanssista. Haikeat leikit on omaelämäkerrallinen teos lapsuus- ja nuoruusvuosista. Fantasiaromaani Viides harharetki (1960) sijoittuu Ranskan keskiaikaan. Hän lopetti kirjailijanuransa 1968, koska ei pitänyt kirjojen julkistamiseen ja mainostamiseen liittyvästä esiintymisestä. Satu Waltari oli kirjailija Mika Waltarin tytär. Isänsä kuoltua Satu pysytteli lähes kokonaan pois julkisuudesta. Joel Elstelä on Satu Waltarin ja Esko Elstelän poika. == Teoksia == * – 7. painos 1995, ISBN 951-0-16589-1. * Sadepilvi – rakkauskertomus (1956) * – 3. painos 1980, ISBN 951-0-09614-8. * – 2. painos 1990, ISBN 951-0-16589-1. * Näkötorvi – pakinoita (1962) * * == Lähteet == Luokka:Kalevi Jäntin palkinnon saajat Luokka:Mika Waltari Luokka:Suomalaiset fantasiakirjailijat Luokka:Suomalaiset kirjailijat Luokka:Suomentajat Luokka:Vuonna 1932 syntyneet Luokka:Vuonna 2014 kuolleet
CBRN-suodatin

CBRN-suodatin on hengityssuojain, joka on kehitetty joukkotuhoaseiden uhkaamaksi joutuville sotilaille. Se on pienikokoinen, kevyt ja sillä on alhainen hengitysvastus. Se antaa vastaavan suojan taisteluaineita vastaan kuin vanhempien suojanaamarien M95-suodatin, mutta antaa lisäksi kohtalaisen suojan teollisuuskaasuja vastaan. Suodattimen nimi tulee englanninkielisistä sanoista chemical, biological, radiological, and nuclear,Personal Protective Equipment Selection Matrix for Emergency Responders Occupational Safety & Health Administration U.S. Department of Labor eli kemikaalit, biologiset aseet ja -agentit, säteily, esimerkiksi ”likaisen pommin” aiheuttama säteily ja ydinasesäteily. Suodatin ei suojaa säteilyltä, mutta estää radioaktiivisten partikkeleiden pääsyn kehon sisään tai limakalvoille. == Lähteet == Luokka:Sotilaalliset suojavarusteet
Sejanus

Sejanus (, 20 eaa. – 18. lokakuuta 31 jaa.) oli roomalainen sotilas ja keisari Tiberiuksen luotettuna jonkin aikaa yksi Rooman vaikutusvaltaisimmista miehistä. Sejanus syntyi Etrurian Volsiniissa (nykyinen Bolsena) ritarisäätyiseen perheeseen. Hänen isänsä Lucius Seius Strabo oli keisari Augustuksen hallintokaudella pretoriaanikaartin prefekti. Sejanuksesta tuli itsestäänkin pretoriaanien prefekti isänsä rinnalle Tiberiuksen noustua valtaistuimelle 14. Vuonna 15, kun hänen isänsä lähetettiin Egyptiin käskynhaltijaksi, Sejanus yleni koko pretoriaanikaartin komentajaksi. Sejanuksen vaikutusvalta kasvoi Tiberiuksen pojan Drusuksen kuoleman (23 jaa.) jälkeen ja vahvistui entisestään, kun keisari vetäytyi vuonna 27 osin hänen ehdotuksestaan syrjäiselle Caprille. Lopulta konsulina hänen asemansa pääkaupungissa oli hyvin vahva. Hän ei kuitenkaan onnistunut tavoitteessaan saada Tiberiukselta lupaa avioitua Drusuksen lesken, Germanicuksen sisaren Livian kanssa. Tiberiuksen epäilykset salaliitosta prinsipaattia vastaan heräsivät, kun keisarin veljen leski ja Marcus Antoniuksen tytär Antonia varoitti tätä Sejanuksen aikeista. Sejanus vangittiin, tuotiin senaatin eteen ja teloitettiin. Henkivartiokaartin päällikkyys siirtyi Macrolle. Tutkijat eivät kuitenkaan ole yksimielisiä siitä, oliko Sejanuksen tavoitteena nousta keisariksi vai tulkitsiko hän väärin Tiberiuksen häntä kohtaan osoittaman luottamuksen. Joka tapauksessa salaliittoa käytettiin aseena myös asiaan sekaantumattomien tahojen lyömisessä, ja Sejanuksen häviö käynnisti Tiberiuksen hallinnon loppukauden kestävät puhdistukset, joissa senaatti menetti asemiaan prinsipaatin hyväksi. Sejanuksen perintönä pretoriaanikaarti oli tulevien keisarien aikana nouseva entistä keskeisempään asemaan keisarintekijänä. Sejanuksesta ovat kirjoittaneet erityisesti historioitsijat Dio Cassius, Tacitus, Josephus ja Juvenalis. == Lähteet == Luokka:Roomalaiset sotilaat Luokka:Pretoriaaniprefektit Luokka:Rooman valtakunnan teloittamat Luokka:Vuonna 20 eaa. syntyneet Luokka:Vuonna 31 kuolleet
Leenu, Liinu ja Tiinu

Leenu, Liinu ja Tiinu () ovat Iines Ankan sisarentyttäriä. Tyttöjen muita sukulaisuussuhteita ei tunneta. Iineksen sisarentyttäret ovat alun perin Carl Barksin Disneyn eläinmaailmaan luomia hahmoja. He esiintyivät ensimmäisen kerran vuonna 1953 julkaistussa tarinassa Kruuna vai klaava, jossa Aku Ankka kokeilee höpsismiä. Tässä tarinassa tytöt esiintyvät vasta sen viimeisellä sivulla, eikä heidän nimiään vielä mainita. Nykyään tytöt esiintyvät useimmiten Mau Heymansin piirtämissä Aku Ankka -sarjakuvissa. Välillä he seikkailevat sarjakuvissa keskenään, välillä taas haasteena ovat Aku Ankan sisarenpojat Tupu, Hupu ja Lupu, joille tytöt kyllä osaavat pitää puolensa. Iines-lehdessä julkaistuissa sarjakuvissa tyttökolmikko näyttää nykyaikaisemmalta: enää heitä ei erota toisistaan paidan värin perusteella, vaan kaikilla on erilaiset vaatteet ja kampaukset. Leenu, Liinu ja Tiinu kuuluvat Peukaloiset-nimiseen partioon, joka kilpailee usein Tupun, Hupun ja Lupun partion Sudenpentujen kanssa. Hahmojen englanninkieliset nimet April, May ja June tulevat kuukausien nimistä (April = huhtikuu; May = toukokuu; June = kesäkuu). Suomennoksissa heitä on kutsuttu aiemmin nimillä Tiinu, Liinu ja Viinu. Rion olympialaisten aikoihin virolaisten maratoonareiden Leila, Liina ja Lily Luikin yhtäläisyydet sarjakuvahahmoihin todettiin mediassa. Leenu, Liinu ja Tiinu esiintyvät DuckTales-televisiosarjan lopussa. Sarjassa Liinu ja Tiinu ovat Tepan klooneja. Myöhemmin paljastuu, että Tepa itsekin on klooni ja että hänen nimensä on oikeasti Leenu. Paljastuu, että he ovat Roope Ankan klooneja. == Lähteet == Luokka:Aku Ankka -sarjakuvan hahmot Luokka:Kuvitteelliset linnut Luokka:Kuvitteelliset sisarukset de:Liste der Bewohner Entenhausens#Dicky, Dacky, Ducky en:Duck family (Disney)#April, May, and June Duck
Hälsingland

Hälsingland (joskus myös Gernealogia.fi Viitattu 16.8.2011Netsonic.fi Viitattu 16.8.2011) on yksi Ruotsin maakunnista. Se sijaitsee Keski-Ruotsissa Norlannin pääalueella. Hälsinglandin pinta-ala on 14 239,1 km². Vuoden 2011 lopussa maakunnassa oli 129 221 asukasta, joten väestötiheys oli 9,1 asukasta neliökilometriä kohti. Prinsessa Madeleine on Hälsinglandin herttuatar. Luonnonmaantieteellisesti ilmaistuna maakunta sijaitsee Pohjanlahden länsirannalla. Naapurimaakuntia ovat Gästrikland, Taalainmaa, Härjedalen ja Medelpad. Maakunnan korkein kohta on Garpkölen, joka kohoaa 671 metrin korkeuteen. Suurin järvi on puolestaan Dellensjöarna, ja kaupungeista/taajamista suurin on Hudiksvall. 1600-luvulta asti on uskottu, että Suomen pääkaupunki Helsinki on saanut nimensä Hälsinglandin maakunnasta muuttaneiden keskiaikaisten uudisasukkaiden mukaan. Kuitenkin uudemman murretutkimuksen perusteella uudisasukkaat tulivat Uplannista ja sen lähiseuduilta. ==Kunnat== * Bollnäsin kunta * Hudiksvallin kunta * Härjedalenin kunta (vain Ytterhogdalin ja Ängersjön pitäjät) * Ljusdalin kunta (lukuun ottamatta Taalainmaahan kuuluvaa Hamran pitäjää) * Nordanstigin kunta * Ovanåkerin kunta * Sundsvallin kunta (vain pieni osa Attmarin pitäjästä) * Söderhamnin kunta ==Väestönkehitys== ===Väestö lääneittäin=== Hälsinglandissa oli vuoden 2011 lopussa yhteensä 129 221 asukasta, jotka jakaantuivat eri lääneihin seuraavasti: Lääni Väkiluku (31.12.2011) % Gävleborgin lääni 128 408 99,4 Jämtlandin lääni 813 0,6 Kaikki läänit kuuluvat maakuntaan vain osittain. ==Kuvia== Kuva:Enångers gamla kyrka.jpg|Enångerin vanha kirkko. Kuva:Ljusdalsbygdens museum.jpg|Ljusdalin seudun museo. Kuva:Söderhamns kyrka.jpg|Söderhamnin kirkko. Kuva:Iggesunds bruk, STF1923.jpg|Iggesundin ruukki. == Lähteet == == Aiheesta muualla == * VisitSweden - Ruotsin matkailun virallinen verkkosivusto – Pohjois-Ruotsi * Hälsingegårdar Luokka:Ruotsin maakunnat Luokka:Gävleborgin lääni